Pascu este judecat pentru ucidere din culpă, dar părinții lui Sebastian Olariu și ai Robertei Dragomir consideră că acesta ar trebui judecat pentru omor calificat.
O cerere anterioară de schimbare a încadrării juridice a fost respinsă, însă, odată cu schimbarea judecătoarei în acest dosar, au renăscut și speranțele părinților victimelor.
"Vreau să mă uit în ochii lui și chiar vreau să văd dacă regretă această faptă. Dar eu nu cred că regretă (...) Să știți că eu vreau doar să se facă dreptate. Nu vreau nimic altceva. Cred că o să se schimbe încadrarea. Am vorbit cu avocații și așa va fi", a declarat Valentin Olariu, tatăl lui Sebastian Olariu, înaintea termenului de astăzi.
El a fost întrebat dacă are un mesaj pentru cel care i-a ucis fiul.
"Să vină la mormântul băiatului meu!", a răspuns el.